Kyviškių geležinkelio viadukas

Kyviškių geležinkelio viadukas – geležinkelio statinys Vilniaus rajone, Šatrininkų seniūnijoje, Kyviškių kaime, nutiestas per vietinį žvyrkelį. Stovi dvikelio geležinkelio Vilnius-Kena atkarpos Kyviškės-Mickūnai 15,838 km, Kyviškių GS dalyje, 2,8 km į šiaurę nuo kelio . Pietų pusėje nuo geležinkelio įsikūrusi gyvenvietė, prie pat viaduko yra kapinės, šiaurės pusėje – miškas.Kyviškių geležinkelio viadukas maps.lt

1879 m. geležinkelio viadukas pastatytas pagal kartotinį projektą. Tai vienas iš seniausių ir tipiškiausių tokių inžinerinio paveldo pavyzdžių. Atspindi Sankt Peterburgo–Varšuvos geležinkelio atšakos Vilnius–Kena raidą. Nuo 2003 m. įrašytas į Kultūros vertybių registrą. Saugoma teritorija užima 700 m². 

Viadukas vieno tarpatramio, su gelžbetonine perdanga, laikoma tašyto akmens mūro atramų. Pamatai įrengti ant polių. Perdangą sudaro atskira plokštė. Ant tilto įrengtas balastinio grunto (skaldos) sluoksnis, ant kurio padėti pabėgiai su dvikele vėže.

Pagrindiniai duomenys pagal Kultūros vertybės ekspertizės aktą (2001-12-07, Nr. 10):
 Ilgis (išilgai viaduko) – 8,20 m
 Plotis – 2,65 m, pravažiavimo gabaritas – 2,10 m 
 Aukštis (aukščio gabaritas) – 1,90 m
 Perdangos amžius – 1927–1942 m.

 Šaltiniai 

Kategorija:Lietuvos sijiniai tiltai
kategorija:Lietuvos viadukai
Kategorija:Geležinkelio tiltai Lietuvoje
Kategorija:Lietuvos kultūros vertybės: geležinkelio tiltai
Kategorija:Vilniaus rajono tiltai